《和春谷用弓字见寄 其二》
宋代·林希逸

星晓有残月，明明挂一弓。四天垂野外，万象蓄山中。

水动知冰薄，林疏见谷穹。傍人应比我，观物邵家翁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。